Hjem, hvad er et hjem? Er det mursten og mørtel? Er det tag over hovedet
eller arkitektur? Eller er det et sted, hvor man bor med dem, man holder allermest
af? I over et halvt århundrede har Landsbyggefonden støttet og udviklet
det almene boligbyggeri i Danmark med data og med viden, og med midler der stammer
fra sektoren selv. Almene boligområder huser godt en million danskere, og er alle
forskellige.
Her i Jylland, især i Vestjylland er det
stadigvæk vicevært. Det er utrolig alsidigt, og der er utrolige forskelle fra
den ene dag til den anden, og det som er planlagt til i morgen bliver sjældent det,
som jeg laver i morgen. Nogle kommer stadigvæk ned til ham i vores rum og siger
de har et problem, andre sender en sms. Det kan være en mail, og det klassiske er
at de tager telefonen og inviterer os udenfor.
Vi jo et alment boligselskab, så modsat de private udlejere, så er vi ikke sat
i verden for at tjene penge. I den almene sektor er der jo lige nu en dagsorden
omkring effektivisering, da man skal spare en masse penge i den almene sektor. I den
forbindelse, så bruger vi også Landsbyggefonden og nogle af de værktøjer,
som ligger på Landsbyggefondens hjemmeside, til at sammenligne os med
nogle de andre omkringliggende boligorganisationer rundt i landet for at
se den. De effektiviseringer vi ellers går og laver, og de priser vi har,
og de omkostninger vi har, de ligger på niveau med det de bør. Vi prøver på bedst
mulig måde og balancere det her effektivitet og effektiv dagsorden,
som selvfølgelig giver den billige husleje med service for de beboere, der nu er
ved os. Så har vi også en hel del sociale tiltag rundt i mange af vores afdelinger.
Det kan være strikkeklub. Det kan være kvindeaftener, hvor man sidder på tværs af
de enkelte afdelinger og etnicitet. I vores boligforenings ledelsesplan har
vi også i samarbejde med kommunen og produktionsskolen, og kommunen
et samarbejde, hvor vi hjælper nogle af de her unge mennesker fra området med at
komme ud i job eller uddannelse, eller hvad det nu kunne være af forskellig art.
Når verdensøkonomien er usikker ryster det også det danske samfund. Men fondens
struktur og virke giver beboerne sikkerhed, og er med til at sørge
for aktivitet og beskæftigelse i samfundet. Både i de store byer, men også
-i de små samfund. -Det er et dejligt sted. Jeg ville ikke
være flyttet på anden sal, hvis der ikke havde været elevator, så var jeg blevet
i stuen. For man bliver ældre og ældre, forhåbentlig da. Og helbredet bliver jo
ikke bedre, slet ikke bentøjet. Og det er dejligt der bliver låst kl. 20 hver aften.
Det siger min veninde også: du har sørme en dejlig lejlighed.
Vi er kommet langt og fremtiden ser spændende ud. Nye krav til byggeri,
innovation og mere fokus på sociale opgaver. Udviklingen af samfundet er nem
at kigge på udefra og have meninger om, men sektorens opgave er at få det liv,
som leves i stuen, i køkkenet og imellem husene, til at have værdi og give mening
for det enkelte menneske. Da man oprettede fonden, trak man et modigt politisk valg.
En stabil almen sektor, der ikke skal have penge udefra, men økonomisk hviler i sig
selv. De tanker, der i 1967 formede Landsbyggefonden, og som sikrer balancer,
helheder og sammenhæng i Danmarks almene sektor, er mere relevante end nogensinde
før.